Mestské zastupiteľstvo v Žiline, na základe zákona č. 369/90 Zb. o obecnom zriadení v znení neskorších predpisov a v súlade so zákonom č. 303/1995 Zb. o rozpočtových pravidlách, vydáva všeobecné záväzné
NARIADENIE
o zásadách hospodárenia s prostriedkami na pohostenie a dary.

č.3/1996

Za výdavky slúžiace na pohostenie a občerstvenie sa považujú : 
1.	Výdavky na pohostenie :
•	spojené s pobytom návštev zo zahraničia,
•	poskytnuté tuzemským hosťom pri oficiálnych alebo pracovných rokovaniach,
•	poskytnuté účastníkom pracovných rokovaní,
•	poskytnuté pri rokovaniach.

Výdavky na občerstvenie :
•	pri bežných pracovných rokovaniach a pracovných poradách primátora, zástupcu primátora, prednostu mestského úradu a vedúcich oddelení s účastníkmi rokovania, ktorí nie sú pracovníkmi mesta,
•	pri pracovných zasadnutiach mestskej rady, komisií a mestského zastupiteľstva.

Výdavky   na   občerstvenie   a   pohostenie   schvaľuje   primátor   mesta
a prednosta mestského úradu v rámci schváleného limitu na pohostenie
a občerstvenie rady.
V rozpočtovej a príspevkovej organizácii schvaľuje výdavky na pohostenie
a dary riaditeľ organizácie v rámci schváleného limitu.

Dary upomienkového charakteru možno poskytnúť :
a)	zahraničným hosťom,
b)	pri príležitosti 50 rokov životného jubilea pracovníka mesta a pri príležitostí prvého odchodu do dôchodku,
c)	výnimočne pri významných športových alebo kultúrnych udalostiach a súťažiach s medzinárodnou účasťou a pri súťažiach usporiadaných mestom.

O poskytnutí daru a jeho hodnote rozhoduje primátor mesta.
Za dar sa nepovažuje poskytnutie drobných predmetov za účelom reklamy mesta, propagácie a upomienkové predmety, napr. ceruzy, perá, odznaky, kalendáre, poznámkové bloky a iné drobné predmety s označením r Žilina.

Nariadenie bolo schválené v mestskom zastupiteľstve dňa 18.4. Nadobúda účinnosť 15. dňom po vyvesení na úradnej tabuli m t.j. od 3. 4. 1996.

Ing. Miroslav Adámek v.r.						Ing. Ján Slota v.r. 
prednosta mestského úradu						primátor mesta Žilina